**Instruks for bruk av stillas - Gjelder alle stillas**

**a) Veiledning**

Før stillas tas i bruk skal stillasprodusentens monterings- og brukerveiledning gjennomgås.

**b) Skilt / Belastningsklasse**

Kontroller stillasets tillatte belastningsklasse (står angitt på skiltet). Overbelastning er strengt forbudt. Det er kun tillatt med belastning på et etasjegulv av gangen.

**c) Forandring av stillas**

Forandring av stillas skal kun utføres av personer med godkjent opplæring. Behov for forandring skal meldes til stillasansvarlig (navn).

**d) Orden og ryddighet**

Stillaset skal til enhver tid holdes ryddig.

**e) Atkomst**

Det er strengt forbudt å klatre utenpå stillaset. Bruk godkjent atkomst. På stillas med innvendig

atkomst skal luke/åpning i gulv lukkes/tildekkes etter passasje.

**f) Feil og mangler / Åpninger i gulv**

Det er forbudt å bruke stillas som ikke er i forskriftsmessig stand. Åpninger i gulv skal tildekkes eller skjermes. Vippeender skal ikke forekomme. Feil eller mangler skal umiddelbart varsles til stillasansvarlig.

**Spesielt for rullestillas**

**g) Montering / Opplodding / Støtteben**

Før bruk kontrolleres det at rullestillaset er riktig montert etter leverandørens anvisninger og at det står loddrett. NB! Monter støtteben eller bruk ballast i henhold til krav i monteringsveiledningen. Hvis ikke må stillaset forankres.

**h) Underlaget**

Rullestillas skal kun brukes på fast, jevnt og horisontalt underlag. NB! Stillaset skal loddes opp etter hver gangs flytting.

**i) Låsing av hjul**

Ved bruk skal hjul være låst og ha god kontakt med underlaget.

**j) Atkomst**

Eneste lovlige atkomst til rullestillaset er innvendig i tårnet. Det er ikke lov å montere

broanordning mellom et rullestillas og bygning. Det er strengt forbudt å hoppe inn på stillasgulv.

**k) Forflytning**

Det er ikke tillatt å oppholde seg på stillaset ved flytting. Løse gjenstander skal fjernes eller sikres mot å falle ned. Rullestillas skal bare flyttes ved håndkraft.

**l) Utendørs bruk**

Vær oppmerksom på manglende stabilitet ved sterk vind (ref. bruker/monteringsveiledningen). Ved avsluttet arbeid skal stillaset sikres/forankres.